Агуулга

* Оршил, түүхэн замнал
* Аж үйлдвэр

-уул уурхай олборлох салбар

-Боловсруулах аж үйлдвэр

-Цахилгаан, дулааны эрчим хүч үйлдвэрлэл, усан хангамж

* Барилга
* Тээвэр холбоо, дэд бүтэц
* Бүртгэлтэй аж ахуй нэгж
* Дотоодын нийт бүтээгдэхүүн

-аж үйлдвэр, барилгын салбарын дотоодын нийт бүтээгдэхүүн

-Аймгийн 1 хүнд ноогдох дотоодын нийт бүтээгдэхүүн

* Дүгнэлт

**Оршил**

Энэхүү танилцуулга нь Дундговь аймгийн аж үйлдвэр үйлчилгээний салбар 2016 онд хэрхэн өсч хөгжсөн аймаг орон нутгийн эдийн засгийн хөгжилд ямар хувь нэмэр оруулсан, үйлдвэрийн салбарыг хөгжүүлэхэд юу шаардлагатай байгаа зэргийг харуулах зорилготой юм.

Аж үйлдвэрийн салбар нь уул уурхай олборлох салбар, боловсруулах аж үйлдвэр мөн цахилгаан, дулааны эрчим хүч үйлдвэрлэл, усан хангамж гэсэн дэд бүлгүүдээс бүрддэг ба танилцуулгад орсон тоо мэдээллийн эх сурвалж нь аж үйлдвэрийн сар, улирал, жилийн мэдээ тайлан юм.

**Ойлголт тодорхойлолт**

Аж үйлдвэрийн салбарын үйл ажиллагааг аж ахуйн нэгж, байгууллагын ажиллагчид, зардал, бүтээгдэхүүн үйлдвэрлэлийн хэмжээ, борлуулалт, үндсэн хөрөнгө болон санхүүгийн үндсэн үзүүлэлтүүдээр илэрхийлж, аж ахуйн нэгжийн сар, жилийн тайлан, тооллого судалгааны үр дүнгийн тоон мэдээллийг ашиглан тэдгээрийг нэгтгэн гаргадаг.

Үйлдвэрлэл нь тухайн аж ахуйн нэгжийн зах зээлд болон өөрийн эцсийн хэрэглээнд зориулж үйлдвэрлэсэн бүтээгдэхүүнээс бүрдэнэ.

Борлуулалт нь Тайлангийн хугацаанд худалдсан буюу гадагш гүйцэтгэсэн ажил үйлчилгээ, бүтээгдэхүүний борлуулалтыг хэлнэ.

Хэд хэдэн төрлийн бүтээгдэхүүн үйлдвэрлэж, ажил үйлчилгээ эрхэлдэг аж ахуй нэгжийг өндөр хувийн жинтэй бүтээгдэхүүн, ажил үйлчилгээгээр нь холбогдох салбарт хамруулна.

Цахилгаан станц, нүүрсний уурхайн мэдээг үндэслэн цахилгаан, дулаан эрчим хүч, нүүрсний тэнцлийг жилд нэг удаа нэгтгэн гаргадаг.


Үйлдвэрлэсэн, импортлосон цахилгаан эрчим хүч, нүүрсний хэмжээ, цахилгаан станцын дотоод хэрэглээ, түгээлтийн болон шугамын алдагдал, хуваарилалтыг эдийн засгийн үйл ажиллагааны голлох салбараар ангилж, биет хэмжээгээр тэнцэлд тусгаж байна.

***Салбарын түүхэн замнал***

Аймгийн хөгжлийн эхний 50 жил буюу социализмын үеийн хөгжлийн жилүүдэд олсон томоохон амжилтуудын нэг нь орчин үеийн аж үйлдвэрийн салбар үүсч хөгжсөн явдал юм. Тус аймагт 1942 онд нийтийн хоол боловсруулах гуанз байгуулагдсанаар хүнсний болон аж үйлдвэрийн суурь тавигджээ. Улмаар энэ нь өргөжиж 1974 он гэхэд 4 тасагтай 50 гаруй ажилтантай болж жилдээ 1,4 сая төгрөгийн бүтээгдэхүүн үйлдвэрлэж, 6 сая төгрөгийн борлуулалт хийж байв. 1986 онд талх , нарийн боов, гоймон, архи, ундаа, сүү боловсруулж үйлдвэрлэх үндсэн 6 цехтэй шинэ үйлдвэр ашиглалтанд орсон байна.

Үүнээс хойш 1949 онд аймгийн үйлдвэр хоршооллын артельд 1 мужаантай мод боловсруулах үйлдвэрийн суурь , 1948 онд гар ажиллагаатай хэвлэх үйлдвэр мөн 1961 оны 10 сарын 19-нд Эрдэнэдалай сумын нутаг Элэгний говийн нүүрсний ордод түшиглэн Цагаан овоогийн нүүрсний уурхайг 19 ажилтан, 5 гэр, 2 машинтай ашиглалтанд оруулснаар уул уурхай, олборлох салбарын суурь тус тус тавигдсанаар тус аймагт аж үйлдвэрийн салбар хөгжиж байсан байна. 1990 оны нийгэм эдийн засгийн өөрчлөлтөөр эдгээр үйлдвэрүүд хувьд шилжин ажиллаж байна.

**1**.**Аж үйлдвэр**

Дундговь аймгийн аж үйлдвэрийн бүтээгдэхүүн үйлдвэрлэлт 2016 онд нийт 7233.1 сая төгрөг болсон байна. Энэ нь өмнөх онтой харьцуулахад 4.1 хувиар буюу 309 сая төгрөгөөр буурсан үзүүлэлт юм. Дээрх бууралтанд уул уурхай олборлох салбарын бүтээгдэхүүн олборлолт 26.4 хувиар буурсан нь голлон нөлөөлсөн байна. Харин боловсруулах аж үйлдвэрийн салбар 8.8 хувиар, цахилгаан, дулааны эрчим хүч үйлдвэрлэл, усан хангамжийн салбар 27.4 хувиар тус бүр өссөн байна. Аж үйлдвэрийн бүтээгдэхүүн үйлдвэрлэлтийн 43.1 хувийг цахилгаан, дулааны эрчим хүч үйлдвэрлэл, усан хангамж 40.9 хувийг уул уурхайн олборлох аж үйлдвэр, 16 хувийг боловсруулах аж үйлдвэр тус тус эзэлж байна. Үйлдвэрийн салбарын бүтцийн өөрчлөлтийг сүүлийн 5 жилээр харууллаа. /Зураг.1/ Аж үйлдвэрийн салбарын сүүлийн 5 жилийн өөрчлөлтийг дэд салбаруудаар харууллаа./Хүснэгт-1/

Хүснэгт-1. Аж үйлдвэрийн нийт бүтээгдэхүүн үйлдвэрлэлт/дэд салбараар, сая.төг/

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Аж үйлдвэрийн бүтээгдэхүүн | Хэмжих нэгж |  | | | | | | |
| 2011 | 2012 | 2013 | 2014 | 2015 | 2016 | 2016/2015 хувиар |
| Нийт үйлдвэрлэлт | сая.төг | 5005.1 | 4522.3 | 4360.8 | 6349.9 | 7542.6 | 7233.1 | 95.9 |
| **Уул уурхай олборлох аж үйлдвэр** | сая.төг | **2427.3** | **1988.2** | **1209.5** | **3098.5** | **4033.5** | **2959.9** | 73.4 |
| Нүүрс | сая.төг | 349.2 | 342.5 | 250.6 | 327.0 | 393.7 | 500.6 | 127.2 |
| *Гөлтгөнө* | сая.төг | 0.0 | 0.0 | 0.0 |  | 876.0 | 233.6 | 26.7 |
| Жонш | сая.төг | 2078.0 | 1645.7 | 958.9 | 2771.5 | 2763.8 | 2225.7 | 80.5 |
| **Боловсруулах аж үйлдвэр** | сая.төг | **748.9** | **810.8** | **1164.7** | **1264.0** | **1059.2** | **1152.9** | 108.8 |
| Хүнсний бүтээгдэхүүн үйлдвэрлэл | сая.төг | 595.5 | 629.9 | 609.9 | 649.6 | 653.6 | 836.7 | 128.0 |
| Хэвлэх үйлдвэр | сая.төг | 10.5 | 8.155. | 14.7 | 13.8 | 17.6 | 14.7 | 83.5 |
| Боловсруулах үйлдвэрийн бусад | сая.төг | 142.9 | 181.0 | 540.1 | 600.6 | 388.0 | 301.5 | 77.7 |
| **Цахилгаан, дулааны эрчим хүч үйлдвэрлэл, усан хангамж** | сая.төг | **1828.9** | **1723.3** | **1986.6** | **1987.4** | **2449.9** | **3120.3** | 127.4 |
| Цахилгаан, дулаан уур үйлдвэрлэл | сая.төг | 1564.1 | 1420.4 | 1607.8 | 1599.5 | 1947.3 | 2605.4 | 133.8 |
| *Ус ариутгал, усан хангамж* | сая.төг | 264.8 | 302.9 | 378.8 | 387.8 | 502.6 | 514.9 | 102.4 |

* 1. Уул уурхай олборлох аж үйлдвэр

2017 оны 1 дүгээр сарын 30-ний байдлаар Дундговь аймгийн нутаг дэвсгэрт ашигт малтмалын ашиглалтын тусгай зөвшөөрөл 11 сумын нутагт 80, хайгуулын тусгай зөвшөөрөл 15 сумын нутагт 150, нийт 230 тусгай зөвшөөрөл байгаа бөгөөд эдгээрийн талбайн хэмжээ 1053.4 мянган га буюу нийт нутаг дэвсгэрийн 14.1 хувийг эзэлж байна.

Хүснэгт-2.Ашиглалт хайгуулын зөвшөөрөл олгосон байдал /сумаар/

|  |  |  |  |  |  |  |  |
| --- | --- | --- | --- | --- | --- | --- | --- |
| Сумын нэр | Ашиглалтын тусгай зөвшөөрөл | | Хайгуулын тусгай зөвшөөрөл | | Бүгд | Талбайн хэмжээ мян. Га | Газар нутгийн хэдэн хувийг эзлэх |
| Тоо | Талбай /мян.га/ | Тоо | Талбай /мян.га/ |
| Дэлгэрцогт | - | - | 2 | 2,3 | 2 | 2,1 | 0,8 |
| Дэрэн | - | - | 4 | 4,1 | 4 | 4,1 | 1,1 |
| Говь-Угтаал | 8 | 4,9 | 5 | 8,6 | 13 | 13,5 | 4,9 |
| Цагаандэлгэр | 3 | 4,4 | 10 | 49,6 | 13 | 54,0 | 15.7 |
| Баянжаргалан | 25 | 21,4 | 16 | 21,7 | 41 | 43,1 | 13.5 |
| Өндөршил | 3 | 25,6 | 16 | 160,8 | 19 | 186,4 | 38,4 |
| Гурвансайхан | 8 | 52,6 | 14 | 69,9 | 22 | 122,5 | 22,6 |
| Өлзийт | 5 | 5,8 | 21 | 131,9 | 26 | 137,7 | 8.9 |
| Хулд | - | - | 13 | 131,8 | 13 | 131,8 | 21.7 |
| Луус | - | - | 7 | 41,1 | 7 | 41,1 | 13,0 |
| Дэлгэрхангай | 17 | 5,9 | 14 | 98,4 | 31 | 104,3 | 16,8 |
| Сайхан-Овоо | 1 | 1,4 | 2 | 4,9 | 3 | 6,3 | 1,5 |
| Эрдэнэдалай | 3 | 1,7 | 14 | 197,3 | 17 | 199,0 | 27,0 |
| Сайнцагаан | 4 | 3,2 | 3 | 7,9 | 7 | 11,1 | 3,2 |
| Адаацаг | 2 | 0,3 | 4 | 2,8 | 6 | 3,1 | 0,9 |
| Дүн | 79 | 0 | 145 | 0 | 224 | 0 | 10.7 |

Ашиглалтын 80 тусгай зөвшөөрлийн 25 нь жоншны, 20 нь нүүрсний /7 орд/ , 11 нь гөлтгөний /3 орд/ , 12 нь барилгын материалын, 7 нь төмрийн, 3 нь алтны, 2 нь өнгөт металийн орд газар байна. Эдгээрийг 61 аж ахуйн нэгж эзэмшиж байгаагийн дотоодын 40, хамтарсан хөрөнгө оруулалттай-8, гадаадын 100% хөрөнгө оруулалттай-13 байна.

Хайгуулын 150 тусгай зөвшөөрлийг 119 аж ахуйн нэгж эзэмшиж байгаагаас дотоодын 110, хамтарсан хөрөнгө оруулалттай -2, гадаадын 100% хөрөнгө оруулалттай-7 аж ахуй нэгж байна.

Уул уурхай, олборлох аж үйлдвэрийн нийт бүтээгдэхүүн үйлдвэрлэлт 2016 онд 2959.9 сая төгрөг болж өнгөрсөн онтой харьцуулахад 26.6 хувиар 1073.6 сая төгрөгөөр буурсан байна./Зураг.2/ Гол нэр төрлийн бүтээгдэхүүнүүдийг өмнөх онтой харьцуулахад нүүрс биет хэмжээгээр 4.0 хувиар , мөнгөн дүнгээр 27.1 хувиар өссөн, жонш олборлолт биет хэмжээгээр 17.8 хувиар, мөнгөн дүнгээр 19.5 хувиар, гөлтгөнө биет хэмжээгээр 42.5 хувиар, мөнгөн дүнгээр 3.7 дахин тус тус буурсан байна.

Хүснэгт-3. Уул уурхайн гол нэр төрлийн бүтээгдэхүүн

|  |  |  |  |  |  |  |  |
| --- | --- | --- | --- | --- | --- | --- | --- |
| Нэр төрөл | Хэмжих нэгж | 2012 | 2013 | 2014 | 2015 | 2016 | 2016/2015 хувь |
| Уул уурхай олборлох аж үйлдвэр | | | | | | | |
| Нүүрс | мян.тн | 19,0 | 16,0 | 16.6 | 17.6 | 18.3 | 104.0 |
| Гөлтгөнө | мян.тн | - | - |  | 12.7 | 7.3 | 57.5 |
| Жонш | мян.тн | 16,4 | 13,5 | 30 | 32.6 | 26.8 | 82.2 |

2016 онд ашигт малтмалын нөөцийн төлбөрөөс орон нутгийн төсөвт 4334.1 сая төгрөг, усны төлбөрөөс 29.9 сая.төгрөг, газрын төлбөрөөс 171.3 сая.төгрөгийн орлого орсон байна.

Хүснэгт-4.Ашигт малтмалын тусгай зөвшөөрлөөс төсөвт орсон төлбөр

|  |  |  |  |  |  |  |  |
| --- | --- | --- | --- | --- | --- | --- | --- |
| № | Нэр төрөл | Хэмжих нэгж | 2012 | 2013 | 2014 | 2015 | 2016 |
| 1 | Ашигт малтмал ашигласны нөөцийн төлбөр | Сая.төг | 233,2 | 814.3 | 768.2 | 781.7 | 4334.1 |
| 2 | Усны төлбөр | Сая.төг | 43.5 | 30.4 | 25,8 | 34.1 | 29.9 |
| 3 | Газрын төлбөр | Сая.төг | 279.5 | 144.2 | 151 | 144.7 | 171.3 |

**1.2 Боловсруулах аж үйлдвэр**

Боловсруулах аж үйлдвэрийн салбарын нийт үйлдвэрлэлт 2016 онд 1152.9 сая төгрөг болж, өмнөх онтой харьцуулахад 8.8 хувиар өссөн байна. Тус салбарын энэхүү өсөлтөнд хүнсний бүтээгдэхүүн, ундаа үйлдвэрлэл өмнөх онтой харьцуулбал 28.0 хувиар өссөн нь голлон нөлөөлсөн байна. Харин хүснэгт маягт үйлдвэрлэл өмнөх онтой харьцуулахад 16.5 хувь буюу 2.9 сая төгрөгөөр, боловсруулах үйлдвэрийн бусад үйлдвэрлэл 22.3 хувь буюу 86.5 сая.төг тус тус буурсан байна. Боловсруулах аж үйлдвэрийн гол нэр төрлийн бүтээгдэхүүнүүдийг сүүлийн 5 жилээр өсөлт бууралтыг хүснэгт-5 д харууллаа.

Боловсруулах аж үйлдвэрийн салбарын гол нэр төрлийн бүтээгдэхүүнийг авч үзвэл өнгөрсөн онтой харьцуулахад талх 15.8 хувь, нарийн боов 14.3 хувь, бялуу 60.9 хувь, архи 58.5 хувь, ундаа 42.9 хувь, хэрчсэн гурил 3.4 хувь, тараг 38.7 хувь, хоормог 3.5 дахин, вакуум цонх, хаалга үйлдвэрлэл 51.5 хувь,блок үйлдвэрлэл 44.9 хувь, оёдол эсгүүр 20.9 хувиар тус тус өссөн бол хүснэгт маягт үйлдвэрлэл, цэвэр ус, гоймон, хиамны зүйл, ааруул, модон эдлэл үйлдвэрлэл буурсан үзүүлэлттэй байна.

Хүснэгт-5. Боловсруулах аж үйлдвэрийн гол нэр төрлийн бүтээгдэхүүн/биет хэмжээгээр/

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Гол нэр төрлийн бүтээгдэхүүн | Хэмжих нэгж | 2011 | 2012 | 2013 | 2014 | 2015 | 2016 | 2016/2015  хувь |
| Хүснэгт маягт | м,х,д,х | 149.7 | 116.6 | 210.7 | 197.1 | 250.5 | 210.1 | 83.9 |
| Талх | тн | 100.6 | 109.5 | 75.3 | 89.5 | 99.5 | 115.2 | 115.8 |
| Нарийн боов | тн | 107.6 | 105.4 | 102.4 | 93.1 | 98.7 | 112.8 | 114.3 |
| Чихэр | тн | - | - | 1.5 | 1.8 | 2.5 | 2.5 | 100.0 |
| Бялуу | тн | 0 | 0 | 0 | 0.9 | 2.3 | 3.7 | 160.9 |
| Архи | мян.л | 52.8 | 44.3 | 27 | 18.5 | 17.1 | 27.1 | 158.5 |
| Ундаа | мян.л | 7.5 | 3.4 | 4.3 | 1.6 | 1.4 | 2 | 142.9 |
| Цэвэр ус | мян.л | 5.7 | 2.1 | 5 | 5.7 | 8.4 | 7 | 83.3 |
| Гоймон | тн | 9.2 | 20.1 | 28.8 | 23.8 | 20.6 | 20.2 | 98.1 |
| Хэрчсэн гурил | тн | 0 | 0 | 5 | 9.4 | 8.8 | 9.1 | 103.4 |
| Хиамны зүйл | тн | 5.1 | 2.6 | 4 | 1.7 | 1.5 | 0.4 | 26.7 |
| Тараг | мян.л | 5.6 | 7.6 | 11.7 | 18.2 | 9.3 | 12.9 | 138.7 |
| Хоормог | мян.л | 2.5 | 2.7 | 1.1 | 0.6 | 0.2 | 0.7 | 350.0 |
| Ааруул | тн | 1.2 | 2.4 | 0.7 | 1.5 | 1.6 | 1.1 | 68.8 |
| Вакум хаалга,цонх | м2 | 610 | 550 | 493 | 812 | 331 | 500 | 151.1 |
| Блок | мян.ш | 11.6 | 8.5 | 45.6 | 78.6 | 28.7 | 41.6 | 144.9 |
| Оёдол эсгүүр | мян.төг | 13059 | 24379 | 281756 | 194144 | 76204 | 92103 | 120.9 |
| Модон эдлэл үйлдвэрлэл | мян.төг | 47860 | 89201 | 120714 | 144975 | 214948 | 208273 | 96.9 |

Боловсруулах аж үйлдвэрийн нийт үйлдвэрлэлийг бүтцээр нь авч үзвэл хүнсний бүтээгдэхүүн үйлдвэрлэл 72.6 хувь, хэвлэх үйлдвэр 1.3 хувь, боловсруулах үйлдвэрийн бусад салбарын үйлдвэрлэл 26.1 хувийг тус тус эзэлж байна. /Зураг.3/

Монгол улсын төрөөс жижиг дунд бизнесийг дэмжих зорилгоор тогтмол хэрэгжүүлдэг сангуудын 2016 оны мэдээллийг харвал энэ онд сум хөгжүүлэх сангаас 134 иргэнд нийт 808.8 сая төгрөгийн зээл олгогдож, 146 ажлын байр шинээр бий болсон байна. Харин Жижиг дунд үйлдвэрлэлийг дэмжих сангаас 2016 онд зээл олгогдоогүй байна. Тус сангуудын сүүлийн жилүүдийн үзүүлэлтүүдийг хүснэгт болон графикаар харууллаа.

Жижиг дунд үйлдвэрлэлийг дэмжих сангийн мэдээг 2015 оны байдлаар харууллаа. /Зураг.4/ Сум хөгжүүлэх сангийн зээл олголтыг аль салбарт ямар хэмжээний зээл олгосныг Зураг.5-д харууллаа.

* 1. **Цахилгаан дулаан үйлдвэрлэл, усан хангамж**

Дундговь аймгийн төв болон 14 сум бүхэлдээ төвлөрсөн эрчим хүчний системд холбогдсон бөгөөд тус аймагт Багануур-Зүүн өмнөд бүсийн Цахилгаан Түгээх Сүлжээ ТӨХК-ийн Дундговь Цахилгаан Түгээх сүлжээ салбар ажиллаж байна. Дулаан хангамжийн хувьд аймгийн төв Сайнцагаан сумын аж ахуй нэгжүүд болон аймгийн айл өрхийн хэрэглэгчдэд Ган-Илч ХХК, Тэвшийн говь ХХК болон Дундговь-Ус ОНӨУҮГ –ууд дулаан үйлдвэрлэн түгээж байна. Мөн Ган-Илч компани нь Сайхан-овоо, Гурвансайхан, Өлзийт, Дэлгэрцогт сумдад цагт 1,2мв дулаан үйлдвэрлэх хүчин чадал бүхий RGJ дулааны зуух ажиллуулж төсвийн байгууллагуудыг дулаанаар хангаж ажиллаж байна.

Дундговь аймгийн төв болон 14 сумын нийт хүн амын цэвэр усны хэрэглээг газрын гүний усаар хангаж байна. Тус аймгийн усан хангамж болон цэвэр бохир усны хангамж ариутгалын салбарт Дундговь-Ус ОНӨҮГ дангаараа үйл ажиллагаагаа явуулж аймгийн иргэдийн эрэлт хэрэгцээг ханган ажиллаж байна. Дундговь –Ус ОНӨҮГ нь Дундговь аймгийн төв Сайнцагаан сумын хүн ам, албан газар, аж ахуй нэгжийг цэвэр усаар хангах, бохир усыг татан зайлуулж цэвэрлэн халдваргүйжүүлэх, нийтийн халуун усны ашиглалт, хог хаягдлыг тээвэрлэх, 2.1, 0.5 хүчин чадалтай нам даралтын зуухны ашиглалтыг хариуцаж дулаан үйлдвэрлэх түгээх үйлчилгээг холбогдох тусгай зөвшөөрлүүдийн дагуу хариуцан ажилладаг 100 хувийн орон нутгийн өмчит аж ахуйн тооцоотой үйлдвэрийн газар юм.

Цахилгаан дулаан үйлдвэрлэл, усан хангамжийн салбар 2016 онд амжилттай ажиллаж нийт үйлдвэрлэлийн хэмжээ 3120.4 сая төгрөг болж өмнөх онтой харьцуулбал 27.4 хувиар буюу 670.5 сая.төг-өөр өссөн байна. /Зураг.6/

Салбарын гол нэр төлийн бүтээгдэхүүнийг биет хэмжээгээр өмнөх онтой харьцуулвал дулааны эрчим хүч 8.8 хувиар, сувагжуулалт 1.2 хувиар өсөж, түгээсэн цэвэр ус 11.2 буурсан байна.

Хүснэгт.6 Цахилгаан дулааны эрчим хүч үйлдвэрлэл, усан хангамжийн гол нэр төрлийн бүтээгдэхүүн

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Үзүүлэлт | Хэмжих нэгж | 2011 | 2012 | 2013 | 2014 | 2015 | 2016 | 2016/2015 хувь |
| Цахилгаан дулааны эрчим хүч үйлдвэрлэл, усан хангамж | | | | | | | | |
| Дулааны эрчим хүч | мян.ккл | 79.6 | 69.4 | 69.9 | 68.1 | 80.7 | 87.8 | 108.8 |
| Түгээсэн цэвэр ус | мян.м3 | 70.9 | 58.7 | 80 | 76.4 | 100.3 | 89.1 | 88.8 |
| Сувагжуулалт | мян.м3 | 41.2 | 37.7 | 44.8 | 49.8 | 66.9 | 67.7 | 101.2 |

**2. Барилга**

Дундговь аймгийн хэмжээнд 2016 онд 11098.3 сая төгрөгийн барилга угсралт их засварийн ажил хийгдсэн нь өнгөрсөн онтой харьцуулахад 47.3 хувиар буурсан байна. /Зураг.7/

2016 онд өрнөсөн барилга угсралтын ажлыг харвал 1950.0 сая төгрөгийн орон сууцны барилга, 4033.2 сая төгрөгийн үйлдвэрийн барилга, 179.3 сая төгрөгийн худалдаа үйлчилгээний барилга,130 сая төгрөгийн сүм хийдийн барилга, 2436.6 сая төгрөгийн боловсрол соёл спортын салбарын барилга, 195 сая төгрөгийн конторийн барилга, 413.9 сая төгрөгийн орон сууцны бус барилга, 95 сая төгрөгийн эрчим хүчний барилга, 220.3 сая төгрөгийн далан суваг шугамын барилга, 1350.4 сая төгрөгийн бусад зам талбайн ажил хийгдсэн байна. Мөн 94.6 сая төгрөгийн их засварын ажил хийгдсэн байна. /Зураг.8/

2016 онд тус аймагт өрнөсөн томоохон бүтээн байгуулалтаас дурдвал аймгийн төвд Наадмын талбай, Өвлийн нарлаг хүлэмж, Мандал сургуулийн спорт заал, Адаацаг сумын Сүм хөх бүрдийн сэргээн засварлалт , Дэлгэрхангай сумын 100 хүүхдийн цэцэрлэгийн барилга зэрэг барилгууд баригдсан байна.

**3.Тээвэр холбоо дэд бүтэц**

**Тээвэр:** 2016 оны байдлаар зорчигч тээвэр 43.6 мянга болж өмнөх оноос 2.3 дахин өсч, зорчигч эргэлт 2. дахин өссөн байна. Зорчигч тээврийн орлого 32.5 сая төгрөг болж өмнөх оноос 5.5 хувиар өссөн байна.

Хүснэгт.7 Зорчигч тээврийн мэдээ

|  |  |  |  |  |  |  |  |
| --- | --- | --- | --- | --- | --- | --- | --- |
| Үзүүлэлт | Хэмжих нэгж | 2012 | 2013 | 2014 | 2015 | 2016 | 2016/2015 хувь |
| Зорчигч эргэлт | мян.хүн.км | 11198 | 11354 | 12530.6 | 5961.7 | 12004.8 | 201.4 |
| Зорчигчид | мян.хүн | 36.8 | 38.6 | 30.2 | 18.8 | 43.6 | 231.9 |
| Орлого | мян.төг | 74863 | 69800 | 53455.6 | 30757.2 | 32450.7 | 105.5 |

**Холбоо:** Дундговь аймгийн хувьд Өлзийт, Дэлгэрхангай сумдаас бусад бүх сумд шилэн кабельд холбогдсон бөгөөд сумдууд шилэн кабел ашиглаж өндөр хурдны интернэтэд холбогдож байна. Үүрэн телефоны сүлжээний хувьд юнител, мобиком бүх сумдад, скайтелын сүлжээ 11 сум / Цагаандэлгэр,Өлзийт сумдын сүлжээ ажиллахгүй байгаа /, жимобайл-14 суманд сүлжээтэйгээс юнител компани өөрийн сүлжээтэй Дэлгэрхангай сумаас бүх сумдад 4 жи технологи нэвтрүүлж хэрэглэгчиддээ өндөр хурдны интернет ашиглах боломжийг хангаж өгсөн байна.

Хүснэгт.8 Үүрэн телефоны сүлжээ

|  |  |  |  |  |
| --- | --- | --- | --- | --- |
| Сумд | Мобиком | Скайтел | Юнител | Жи-Мобайл |
| Дэлгэрцогт | 2жи | **3жи,** 2жи | **4жи** | 2жи |
| Дэрэн | 2жи | **3жи,** 2жи | **4жи** | 2жи |
| Говь-Угтаал | 2жи | **3жи,** 2жи | **4жи** | 2жи |
| Цагаандэлгэр | 2жи |  | **4жи** | 2жи |
| Баянжаргалан | 2жи | **3жи,** 2жи | **4жи** | 2жи |
| Өндөршил | **3жи** | **3жи,** 2жи | **4жи** | 2жи |
| Гурвансайхан | 2жи | **3жи,** 2жи | **4жи** | - |
| Өлзийт | 2жи |  | **4жи** | 2жи |
| Хулд | 2жи | **3жи,** 2жи | **4жи** | 2жи |
| Луус | 2жи | **3жи,** 2жи | **4жи** | 2жи |
| Дэлгэрхангай | 2жи | **-** | 2жи | 2жи |
| Сайхан-овоо | 2жи | **-** | **4жи** | 2жи |
| Эрдэнэдалай | **3жи** | **3жи,** 2жи | **4жи** | 2жи |
| Сайнцагаан | **3жи** | **3жи,** 2жи | **4жи** | **3жи** |
| Адаацаг | 2жи | **3жи,** 2жи | **4жи** | 2 жи |

Холбооны салбарын мэдээгээр 2016 онд тарифын орлого 366.4 сая төгрөг болж өмнөх онтой харьцуулахад 14.5 хувиар буурсан байна. Интернэт цэгийн үйлчлүүлэгчдийн тоо 9329 болж өмнөх онтой харьцуулахад 5.4 хувиар буурсан бол суурин телефон цэгийн тоо 640 болж мөн 1.1 хувиар буурчээ.

Хүснэгт.9 Холбооны мэдээ

|  |  |  |  |  |  |  |  |
| --- | --- | --- | --- | --- | --- | --- | --- |
| Үзүүлэлт | Хэмжих нэгж | 2012 | 2013 | 2014 | 2015 | 2016 | 2016/2015 хувь |
| Тарифын орлого | сая.төг | 253.0 | 259.2 | 325.2 | 428.6 | 366.4 | 85.5 |
| Үүнээс хүн амын | сая.төг | 70.7 | 76.8 | 99.4 | 88.6 | 85.3 | 96.3 |
| Суурин телефон цэг | тоо | 753 | 695 | 686 | 647 | 640 | 98.9 |
| Интернет цэгийн үйлчлүүлэгчдийн тоо | тоо | 9339 | 10884 | 13573 | 9863 | 9329 | 94.6 |

4.Бүртгэлтэй аж ахуй нэгж

Статистикийн хэлтсийн бизнес регистрийн санд 2016 оны байдлаар аймгийн хэмжээнд нийт 907 аж ахуй нэгж бүртгэлтэй байгаагаас 138 төсөвт байгууллага, 135 төрийн бус байгууллага, 21 төрийн болон орон нутгийн өмчит үйлдвэрийн газар, 613 ААНБ байна.

Хүснэгт.10.Бизнес регистрийн санд бүртгэлтэй аж ахуй нэгж байгууллагууд, үйл ажиллагаа эрхлэлтийн байдлаар

|  |  |  |  |  |  |  |
| --- | --- | --- | --- | --- | --- | --- |
| **Сумын нэр** | **Үйл ажиллагаа явуулж байгаа** | **Үйл ажиллагаа эхлээгүй байгаа** | **Үйл ажиллагаа түр зогсоосон** | **Үйл ажиллагаа бүрэн зогсоосон** | **Бусад** | **Нийт дүн** |
| Сайнцагаан | 298 | 83 | 100 | 12 | 1 | 494 |
| Говь-Угтаал | 17 | 2 | 3 |  |  | 22 |
| Гурвансайхан | 19 | 1 | 5 | 1 |  | 26 |
| Дэлгэрхангай | 23 | 4 | 3 | 4 |  | 34 |
| Дэлгэрцогт | 20 | 3 |  |  |  | 23 |
| Дэрэн | 17 | 1 | 1 | 2 |  | 21 |
| Луус | 18 | 2 |  |  |  | 20 |
| Өлзийт | 21 | 4 | 5 | 1 |  | 31 |
| Өндөршил | 22 | 3 | 12 | 1 |  | 38 |
| Сайхан-Овоо | 26 | 3 | 5 |  | 1 | 35 |
| Хулд | 28 | 3 | 6 | 1 |  | 38 |
| Адаацаг | 22 | 4 | 5 | 2 |  | 33 |
| Цагаандэлгэр | 14 | 4 |  |  |  | 18 |
| Эрдэнэдалай | 37 | 3 | 8 | 1 |  | 49 |
| Баянжаргалан | 19 | 4 | 1 | 1 |  | 25 |
| **Нийт** | **601** | **124** | **154** | **26** | **2** | **907** |

Үүнээс 66.3 хувь нь буюу 601 ААН, байгууллага идэвхтэй үйл ажиллагаа явуулж байна. Бизнес регистрийн санд бүртгэлтэй нийт ААНБ болон үйл ажиллагаа идэвхтэй явуулж байгаа ААНБ-н тоог сүүлийн 5 жилээр графикт харууллаа. /Зураг.9/

Үйл ажиллагаа тогтмол явуулж байгаа аж ахуй нэгж байгууллагуудыг эдийн засгийн салбараар нь авч үзвэл 31.6 хувийг бөөний болон жижиглэн худалдаа, 9.8 хувийг үйлчилгээний бусад үйл ажиллагаа, 8.5 хувийг боловсролын салбар тус тус эзэлж байна. Дэлгэрэнгүйг /зураг.10/-т харууллаа.

**5.Дотоодын нийт бүтээгдэхүүн/ДНБ/**

ДНБ нь тухайн нутаг дэвсгэрийн хүрээнд дотоод гадаадын аж ахуй нэгж, байгууллага , иргэдийн нэг жилийн хугацаанд шинээр бий болгосон нийт нэмэгдэл өртгийн хэмжээ юм. ДНБ-ийг үйлдвэрлэлийн, эцсийн ашиглалтын, орлогын гэсэн 3 аргаар тооцдог бөгөөд Аймгийн ДНБ-ийг Монгол улсын Үндэсний Статистикийн хорооноос харьяатын зарчмыг баримтлан тооцож байна. Аймаг бүсийн ДНБ-ийг үйлдвэрлэлийн болон орлогын аргыг хослуулан тооцдог.

2016 оны аймгийн дотоодын нийт бүтээгдэхүүн оны үнээр урьдчилсан байдлаар 229.4 тэрбум төгрөг болж өмнөх онтой харьцуулахад 3.4 хувиар буюу 8.2 тэрбум төгрөгөөр буурсан байна. Аймгийн ДНБ-ийг салбарын бүтцээр, сүүлийн 5 жилээр хүснэгтэд харууллаа.

Хүснэгт.11.Аймгийн ДНБ /салбараар, эзлэх хувиар/

|  |  |  |  |  |  |
| --- | --- | --- | --- | --- | --- |
|  | 2012 | 2013 | 2014 | 2015 | 2016\* |
| Нийт ДНБ/сая.төг/ | 121497.1 | 179401.0 | 213115.0 | 237565.8 | 229410.9 |
| Хөдөө аж ахуй/эзлэх хувь/ | 57.9 | 60.6 | 61.0 | 60.1 | 57.1 |
| Аж үйлдвэр, барилга/эзлэх хувь/ | 9.1 | 11.9 | 10.4 | 11.9 | 13.3 |
| Худалдаа үйлчилгээ/эзлэх хувь/ | 33 | 27.5 | 28.6 | 28.0 | 29.6 |
| Нийт хувь | 100.0 | 100.0 | 100.0 | 100.0 | 100.0 |

Аймгийн 1 хүнд ногдох ДНБ 2015 онд 5408.4 мянган төгрөгт хүрсэн байгаа нь өмнөх оны үзүүлэлтээс 3.6 хувиар өссөн үзүүлэлт ба улсын дундажаас 54.7 мянган төгрөгөөр илүү байна. /Зураг.11/

Дүгнэлт

2016 онд аж үйлдвэрийн бүтээгдэхүүн үйлдвэрлэлт өмнөх онтой харьцуулбал 4.1 хувиар буюу 309 сая төгрөгөөр буурч 7233.1 сая төгрөгт хүрсэн байна. Дээрх бууралтанд уул уурхай олборлох салбарын бүтээгдэхүүн олборлолт 26.4 хувиар буурсан нь голлон нөлөөлсөн байна. Харин боловсруулах аж үйлдвэрийн салбар 8.8 хувиар, цахилгаан, дулааны эрчим хүч үйлдвэрлэл, усан хангамжийн салбар 27.4 хувиар тус бүр өссөн байна.

Тус аймагт 2016 онд 11098.3 сая төгрөгийн бүтээн байгуулалт, их засварын ажил хийгдсэн нь өмнөх онтой харьцуулбал 47.3 хувиар буурсан байна. Энэ онд 11003.7 сая төгрөгийн барилга угсралтын ажил, 94.6 сая төгрөгийн их засварын ажил хийжээ.

2016 оны байдлаар зорчигч тээвэр 43.6 мянга болж өмнөх оноос 2.3 дахин өсч, зорчигч эргэлт 2. дахин өссөн байна. Зорчигч тээврийн орлого 32.5 сая төгрөг болж өмнөх оноос 5.5 хувиар өссөн байна.

Холбооны салбарын хувьд 2016 онд тарифын орлого 366.4 сая төгрөг болж өмнөх онтой харьцуулахад 14.5 хувиар буурсан байна. Интернэт цэгийн үйлчлүүлэгчдийн тоо 9329 болж өмнөх онтой харьцуулахад 5.4 хувиар буурсан бол суурин телефон цэгийн тоо 640 болж мөн 1.1 хувиар буурчээ.

2016 оны аймгийн дотоодын нийт бүтээгдэхүүн оны үнээр урьдчилсан байдлаар 229.4 тэрбум төгрөг болж өмнөх онтой харьцуулахад 3.4 хувиар буюу 8.2 тэрбум төгрөгөөр буурсан байна.

Дундговь аймгийн дотоодын нийт бүтээгдэхүүн 2016 онд /ДНБ оны үнээр/ урьдчилсан байдлаар тооцоход 229.4 тэрбум төгрөгт байгаа нь өнгөрсөн оноос 3.4 хувиар буюу 8.2 тэрбум төгрөгөөр буурсан байна. Аймгийн 1 хүнд ногдох ДНБ 2015 онд 5408.4 мянган төгрөгт хүрсэн нь өмнөх оны үзүүлэлтээс 3.6 хувиар өссөн үзүүлэлт ба улсын дундажаас 54.7мянган төгрөгөөр илүү байна.

Ашигласан ном материал

1. Монгол улсын статистикийн эмхэтгэл 2011-2016

2. Аймгийн нийгэм эдийн засгийн танинцуулга 2011-2016

3. Дундговь аймгийн товч түүх 1991 он

4. Аймгийн БР сан 2012-2016

5.www.nso.mn

6.www.1212.mn

Танилцуулгыг бэлтгэсэн:

Мэргэжилтэн Т.Бямбасүрэн

Мэргэжилтэн Г.Ариунжаргал

Хянасан:

Хэлтсийн дарга Б.Энхтуяа

Утас: 70593715,70593714

Факс: 70593715

И-мэйл: Dundgovi@nso.mn

2017 оны 06 сарын 15

ДУНДГОВЬ АЙМГИЙН

СТАТИСТИКИЙН ХЭЛТЭС